Quan va néixer Laura Pérez?
Laura Pérez Castaño (Barcelona, 1982) és una política catalana amb estudis de periodisme, regidora a l'Ajuntament de Barcelona a la legislatura de 2015 a la llista de Barcelona en Comú.
Va iniciar estudis de periodisme i Cooperació Internacional amb el Desenvolupament. Ha treballat en estratègies de desenvolupament en turisme al Perú i a Bolívia, en municipalisme a l'Equador, en drets econòmics i polítics de les dones a Guatemala i a El Salvador, i en l'eliminació de la violència sexual a l'espai públic amb ONU Dones. Té un postgrau en Violència urbana amb perspectiva de gènere pel CEUR (Argentina) i està fent un màster en Estudis de Gènere, Dones i Ciutadania a la Universitat de Barcelona.
Actualment té la responsabilitat de la regidoria de Feminismes i LGTBI a l'Ajuntament de Barcelona; on ha destacat per la seva acció en els drets del col·lectiu de gais, lesbianes, bisexuals, transsexuals i intersexuals a través de mesures com el Pla per la diversitat sexual i de gènere, projectes com a “Diversitat en curt” per treballar els drets en l'àmbit escolar o el model d'acompanyament a les persones trans des d'una mirada que no catalogui el trànsit de malaltia. Ha adquirit el compromís de crear un gran Centre de Recursos LGTBI a la Ciutat de Barcelona abans del 2019.[cal citació]
D'altra banda, el Pla per la Justícia de Gènere inclou mesures de polítiques feministes en diferents àmbits com la transversalitat del feminisme en la institució, la lluita contra la feminització de la pobresa, la bretxa salarial o la presència de les dones en l'àmbit de la cultura. Les polítiques en matèria de violències masclistes estan molt presents en l'acció de govern havent augmentat recursos per lluitar contra aquesta xacra, internalizado la gestió dels serveis de violència i actualment definint línies estratègiques contra la violència sexual a l'espai públic i la lluita contra la tracta de dones amb finalitats d'explotació sexual.[cal citació]
Així mateix, és 'Presidenta de la Xarxa Internacional Dones de Metropolis, on es troba desenvolupant un pla de treball que té com a principals línies estratègiques: la transversalització del gènere, la creació de sinergies i la construcció de coneixement basats en els Objectius de Desenvolupament Sostenible ( ODS ) de la Nova Agenda Urbana .
Fins al passat maig de 2016, va ser la regidora del districte de Les Corts, amb l'entrada al govern municipal del PSC, passa a ser la regidora del districte de Sants-Montjuïc.;
El 1982.